Úradný vestník L 350 , 19/12/1991 S. 0017 - 0018

Fínske špeciálne vydanie: Kapitola 2 Zväzok 8 S. 0104

Švédske špeciálne vydanie: Kapitola 2 Zväzok 8 S. 0104



Nariadenie Komisie (EHS) č. 3694/91 zo 17. decembra 1991, ktorým sa mení a dopĺňa nariadenie (EHS) č. 645/89 zo 14. marca 1989 a zrušuje nariadenie Komisie (EHS) č. 2404/89 z 31. júla 1989 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a Spoločnom colnom sadzobníku, naposledy zmenené a doplnené nariadením (EHS) č. 3537/91 [2], najmä na jeho článok 9, keďže nariadenie Komisie (EHS) č. 645/89 [3], ako aj nariadenie (EHS) č. 2404/89 [4], ustanovuje opatrenia týkajúce sa zatriedenia do kombinovanej nomenklatúry, okrem iného, súpravy dvoch odevov vyhotovených pre maloobchodný predaj; keďže kód KN 6211 sa rozčlenil, aby sa charakterizovali určité kategórie tovaru, ktoré zaujímajú dôležité miesto v obchode; keďže, následne sú týmto dotknuté výrobky, na ktoré sa vzťahujú uvedené nariadenia; keďže je z toho dôvodu potrebné vypustiť bod 2 prílohy k nariadeniu (EHS) č. 645/89 a špecifikovať zatriedenie a odôvodnenie zatriedenia príslušného tovaru a zrušiť nariadenie (EHS) č. 2404/89; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa teraz zatrieďuje v rámci kombinovanej nomenklatúry do príslušných kódov KN, ktoré sa nachádzajú v stĺpci 2 uvedenej tabuľky. Článok 2 Bod 2 prílohy k nariadeniu (EHS) č. 645/89 sa vypúšťa a nariadenie (EHS) č. 2404/89 sa zrušuje. Článok 3 Toto nariadenie nadobúda účinnosť v nasledujúci deň po jeho uverejnení v Úradnom vestníku Európskych spoločenstiev. Uplatňuje sa s účinnosťou od 1. januára 1992. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 1991 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 335, 6.12.1991, s. 9. [3] Ú. v. ES L 71, 15.3.1989, s. 17. [4] Ú. v. ES L 227, 31.7.1989, s. 32. -------------------------------------------------- PRÍLOHA Opis tovaru | Zatriedenie kód KN | Odôvodnenie | (1) | (2) | (3) | Súprava dvoch odevov vyhotovená pre maloobchodný predaj pozostávajúca z: | | Zatriedenie je určené ustanoveniami všeobecných pravidiel odseky 1 a 6 pre interpretáciu kombinovanej nomenklatúry, poznámkou 13 k triede XI, poznámkou 8 ku kapitole 62 v prípade nohavíc, ako aj znením kódov KN 6201, 62019300 a 6204 a 62046319. Zatriedenie ako tepláková súprava sa vylučuje, pretože na základe celkového vzhľadu a charakteru textílie (ochrana proti vetru a dažďu) tieto odevy nie sú určené na obliekanie výlučne alebo prevažne na športové aktivity | a)voľnej ľahkej tkanej vetrovky (100 % syntetické vlákna) na vrchnej časti podšitej, pozostávajúcej z dvoch rôznofarebných textílií, s golierom. Vetrovka je v prednej časti úplne rozopínateľná zipsom, má ochrannú chlopňu so stláčacími gombíkmi so zapínaním zľava doprava, s voľnými dlhými rukávmi, ktoré majú na koncoch elastické ukončenie. Elastické ukončenie sa nachádza tiež na spodnej časti odevu. Kapucňa sa dá zastrčiť do vrecka pri golieri. Kapucňa má šnúrku a vrecko má zips. Na páse má dve vnútorné vrecká s ochrannými chlopňami. (Pozri fotografiu č. 407 A) | 62019300 | b)ľahkých tkaných nohavíc (100 % syntetické vlákna) jednofarebné, ktoré siahajú od pása ku členkom, upevnené na páse elastickým ukončením a šnúrkou. Na spodnej časti nohavíc sa nachádza suchý zips. Odev má tiež dve vnútorné vrecká. (Pozri fotografiu č. 407 B) | 62046318 | +++++ TIFF +++++ | | | --------------------------------------------------